ai4bharat/Pralekha huggingface dataset:
وزیراعظم کا دفتر
وزیر اعظم نے دوارکا سیکٹر 21 سے ’یشوبھومی دوارکا سیکٹر 25‘ تک ایئرپورٹ میٹرو ایکسپریس لائن اسٹیشن کی توسیع کا افتتاح کیا
وزیراعظم جناب نریندر مودی نے آج یشوبھومی دوارکا سیکٹر 25 میں ، دوارکا سیکٹر 21 سے ’یشوبھومی دوارکا سیکٹر 25‘ کے ایک نئے میٹرو اسٹیشن تک دہلی ایئرپورٹ میٹرو ایکسپریس لائن کی توسیع کا افتتاح کیا۔ نئے میٹرو اسٹیشن کے تین سب وے ہیں – ایک 735 میٹر طویل سب وے جو نمائش کے ہالوں، کنونشن سینٹر، اور سینٹرل ایرینا کو مربوط کرتا ہے؛ دوسرا دوارکا ایکسپریس وے پر اینٹری/ایگزٹ کو مربوط کرتا ہے؛ جبکہ تیسرا میٹرو اسٹیشن کو ’یشوبھومی‘ کے مستقبل کے ایگزیبیشن ہالوں کے داخلی دروازے سے مربوط کرتا ہے۔
دہلی میٹرو ایئرپورٹ ایکسپریس لائن پر بھی میٹرو ریل گاڑیوں کی آپریشنل اسپیڈ 90 سے بڑھا کر 120 کلو میٹر فی گھنٹہ کردے گا، اور اس طرح سفر میں صرف ہونے والے وقت میں تخفیف واقع ہوگی۔ ’نئی دہلی ‘ سے ’یشوبھومی دوارکا سیکٹر 25‘ تک کے سفر میں تقریباً 21 منٹ صرف ہوں گے۔
وزیر اعظم میٹرو کے ذریعہ دھولا کنواں میٹرو اسٹیشن سے یشوبھومی دوارکا سیکٹر 25 میٹرو اسٹیشن پہنچے۔
وزیر اعظم کے دفتر نے ایکس پر پوسٹ کیا:
’’دہلی میٹرو میں مسکراتے چہرے! وزیر اعظم نریندر مودی نے یشوبھومی کنونشن سینٹر کے مرحلہ1 کے افتتاح کے لیے دوارکا کے اپنے سفر کے دوران مختلف شعبہ ہائے زندگی سے تعلق رکھنے والے افراد سے بات چیت کی۔‘‘
وزیر اعظم نے ایکس پر پوسٹ کیا:
’’دوارکا تک اور پھر دوارکا سے واپسی کا ایک یادگار سفر ، مختلف شعبہ ہائے زندگی سے تعلق رکھنے والے بہترین ساتھی مسافرین کے ساتھ اور بھی خاص بن گیا۔‘‘
پیٹرولیم اور قدرتی گیس کی وزارت
او این جی سی نے قابل تجدید ، ای ایس جی پروجیکٹوں کو فروغ دینے کے لئے ایس ای سی آئی کے ساتھ
مفاہمت نامے پردستخط کئے
نئی دہلی ، 3؍دسمبر:سبزتوانائی مقاصد کو حاصل کرنے کے لئے ، تیل اور قدرتی گیس کارپوریشن لمیٹڈ  نے بھارتی شمسی توانائی کارپوریشن  کے ساتھ ایک مفاہمت نامے پردستخط کئے ہیں ۔ان دو نوں قومی توانائی کمپنیوں کی جانب سے اواین جی سی کے سی ایم ڈی سبھاش کمار اور ایس ای سی آئی کے منیجنگ ڈائرکٹر سمن شرمانے آج ، 2دسمبر ،2021کو نئی دہلی میں قرارداد پر دستخط کئے ۔یہ قرارداد اواین جی سی اور ایس ای سی آئی کے لئے شمسی، ہوا ، سولرپارکس ، ای وی ویلیو چین، گرین ہائیڈروجن ، اسٹوریج وغیرہ سمیت قابل تجدید توانائی پروجیکٹوں کو شروع کرنے کے لئے تعاون اور اشتراک کرنے کے لئے ایک وسیع ڈھانچہ مہیاکرتی ہے ۔
شراکت داری اواین جی سی کو قابل تجدیدتوانائی خصوصی طورسے شمسی توانائی میں اپنے نقش قدم کو مضبوط کرنے میں اہل بنائے گی
اس موقع پر اپنے خطاب میں ، جناب سبھاش کمارنے کہا:‘‘ جب ہم تبدیلی ٔآب وہوا چیلنجو ں کی رفتار اور فوری طورپر اس کے حلوں کی ستائش کرتے ہیں توہم ملک کی توانائی کے تحفظ کے تئیں اپنے عزم کو بھی اوراپنے کاروبارکو ایک پائیدارطریقے سے چلانے کے لئے عہدبستگی کو بھی سمجھتے ہیں۔اواین جی سی کے پاس اپنی سبز توانائی پورٹ فولیو کو مزید بہتر بنانے کے لئے ایک کثیرجہتی حکمت عملی اور موثرکاربن انتظام اور قابل تجدید توانائی کو جوڑ کر کاربن کے اخراج کو کم کرنے کا منصوبہ ہے ۔
جناب سمن شرمانے کہا :‘‘ ایس ای سی آئی اس رہنما پہل میں اواین جی سے کے ساتھ جڑ کر خوش ہے جو پائیدارترقی کے نئے راستے کھولے گا اور ہندوستان کو ٹکنالوجی اور پیمانے کے نئے مورچے پر لے جانے کا وعدہ کرے گا۔ ہم ہندوستان کی موسمیات کے عزائم کو پوراکرنے کے لئے وقف ہیں اور مسلسل شراکت کی امید کرتے ہیں ۔ ’’
اواین جی سی سی ایم ڈی اور ایس ای سی آئی ایم ڈی مفاہمت نامے پردستخط کرتے ہوئے
اواین جی سی ، ہندوستان کی تیل اورگیس کمپنیوں میں ایک بڑی کمپنی ، جو سبز توانائی ایجنڈا پر مختلف متبادلوں اور قابل تجدید توانائی ذرائع کے ذریعہ کام کررہی ہے ۔ اس نے 2040تک کم از کم 10گیگاواٹ قابل تجدید توانائی پید اکرنے کا ہدف رکھاہے ۔
اواین جی سی پہلی غیر امریکی کمپنی ہے ، جو عالمی متھین پہل  کا حصہ ہے ۔ خالص –صفر اخراج میں سی سی یو ٹکنالوجی کی حکمت عملی کو مدنظر رکھتے ہوئے اب تک اواین جی سی نے، تقریبا 20.48ایم ایم ایس سی ایم متھین گیس کے رساؤکو روکا ہے ، اور ماحول میں تقریبا تین لاکھ ٹن CO2 کے اخراج کو روکا ہے ، نیز گھٹتے ہوئے تیل علاقوں سے اینہانس آئیل ری کوری  کے لئے ایک سی سی یوایس پروجیکٹ قائم کرنے کے لئے آئی اوسی کے ساتھ اشتراک کررہی ہے۔ یہ پروجیکٹ آئی اوسی کی کوئلی ریفائنری سے حاصل CO2 کااستعمال کرکے گجرات میں گندھار آئیل فیلڈ کے کم ہوتے ذخیروں میں اضافہ کررہی ہے ۔ اواین جی سی ہندوستان کی پہلی 300-200میگاواٹ ساحل سے دور ہوا ئی توانائی کا مظاہرہ کررہی ہے ، جس کے لئے این ٹی پی سی لمیٹڈ کے ساتھ اس کے قابل عمل بنانے پر مشترکہ طورپر مطالعہ کیاجارہاہے ۔
خواتین اور بچوں کی ترقیات کی وزارت
پردھان منتری مترووندنا یوجنا کے استفادہ کنندگان
خواتین واطفال کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں بتایا کہ اہل استفادہ کنندگان کی سال وار کل تعداد جنہوں نے اندراج کرایا ہے اور گزشتہ تین برسوں کے دوران پردھان منتری مترووندنا یوجنا  کے تحت زچگی کے فوائد حاصل کرنے والوں کی کل تعداد حسب ذیل ہے:
|
|
2020-21
|
|
2021-22
|
|
2022-23
|
|
استفادہ کنندگان کی تعداد
|
|
زچگی کے فوائدحاصل کرنے والوں کی تعداد
|
|
استفادہ کنندگان کی تعداد
|
|
زچگی کے فوائدحاصل کرنے والوں کی تعداد
|
|
استفادہ کنندگان کی تعداد
|
|
زچگی کے فوائدحاصل کرنے والوں کی تعداد
|
|
64,07,657
|
|
45,19,454
|
|
51,44,981
|
|
32,91,186
|
|
58,86,564
|
|
47,09,737
مشن شکتی کے تحت سماجی اور اقتصادی طور پر پسماندہ طبقات سے تعلق رکھنے والی حاملہ خواتین اور دودھ پلانے والی ماؤں کو پی ایم ایم وی وائی کے تحت کورکیاگیا ہے۔پی ایم ایم وی وائی کے تحت استفادہ کنندگان کے نشان زد گروپ کو کورکرنے کے لیے پی ایم ایم وی وائی کے تحت مختص رقم کافی ہے۔پی ایم ایم وی وائی کے تحت 24-2023 کے لیے بجٹ تخمینہ 2067.86کروڑ روپے ہے۔
۔۔۔۔۔۔۔۔۔۔۔
ش ح۔ ع ح۔ج ا۔
U-8147
(Visitor Counter : 44
وزارت دفاع
سینک اسکول میں ریزرویشن
نئی دہلی، 5 فروری 2020، دفاع کے وزیر مملکت جناب شری پد نائک نے آج لوک سبھا میں رکن پارلیمنٹ جناب مرگنی بھراتن کے ذریعہ پوچھے گئے ایک سوال کے تحریری جواب میں اطلاع فراہم کی کہ ملک میں فی الحال 31 سینک اسکول کام کررہے ہیں۔ ملک میں سینک اسکولوں کی تفصیلات ریاست وار اس طرح ہیں:
|
|
نمبر شمار
|
|
اسکول کا نام
|
|
ریاست
|
|
1.
|
|
سینک اسکول کروکونڈا
|
|
آندھرا پردیش
|
|
2.
|
|
سینک اسکول کالی کری
|
|
3.
|
|
سینک اسکول ایسٹ سیانگ
|
|
اروناچل پردیش
|
|
4.
|
|
سینک اسکول گولپاڑہ
|
|
آسام
|
|
5.
|
|
سینک اسکول نالندہ
|
|
بہار
|
|
6.
|
|
سینک اسکول گوپال گنج
|
|
7.
|
|
سینک اسکول امبیکا پور
|
|
چھتیس گڑھ
|
|
8.
|
|
سینک اسکول بالاچری
|
|
گجرات
|
|
9.
|
|
سینک اسکول کنج پورہ
|
|
ہریانہ
|
|
10.
|
|
سینک اسکول ریواری
|
|
11.
|
|
سینک اسکول سجان پور تیرا
|
|
ہماچل پردیش
|
|
12.
|
|
سینک اسکول ناگروٹا
|
|
جموں و کشمیر
|
|
13.
|
|
سینک اسکول تلیا
|
|
جھارکھنڈ
|
|
14.
|
|
سینک اسکول بیجا پور
|
|
کرناٹک
|
|
15.
|
|
سینک اسکول گوڑا گو
|
|
16.
|
|
سینک اسکول کزاکوٹم
|
|
کیرالہ
|
|
17.
|
|
سینک اسکول ریوا
|
|
مدھیہ پردیش
|
|
18.
|
|
سینک اسکول ستارا
|
|
مہاراشٹر
|
|
19.
|
|
سینک اسکول چندر پور
|
|
20.
|
|
سینک اسکول امپھال
|
|
منی پور
|
|
21.
|
|
سینک اسکول چھنگ چھپ
|
|
میزورم
|
|
22.
|
|
سینک اسکول پھنگلوا
|
|
ناگالینڈ
|
|
23.
|
|
سینک اسکول بھوبنیشور
|
|
اڈیشہ
|
|
24.
|
|
سینک اسکول کپور تھلہ
|
|
پنجاب
|
|
25.
|
|
سینک اسکول چتوڑ گڑھ
|
|
راجستھان
|
|
26.
|
|
سینک اسکول جھنجنو
|
|
27.
|
|
سینک اسکول امراوتی نگر
|
|
تمل ناڈو
|
|
28.
|
|
سینک اسکول گھورا کھل
|
|
اتراکھنڈ
|
|
29.
|
|
سینک اسکول مین پوری
|
|
اترپردیش
|
|
30.
|
|
سینک اسکول جھانسی
|
|
31.
|
|
سینک اسکول پرولیا
|
|
مغربی بنگا
سینک اسکولوں میں داخلے، مسابقتی امتحان اور میڈیکل فٹنس کے ذریعہ پوری طرح سے میرٹ کی بنیاد پر لئے جاتے ہیں۔ سینک اسکول سوسائٹی قواعد اور ضوابط 1997 کے مطابق سینک اسکولوں میں ایڈمیشن کے لئے سیٹیں ایس سی، ایس ٹی اور دفاعی زمروں سے تعلق رکھنے والے امیدواروں کے لئے مختص ہیں۔ 10 جنوری 2020 کو فروغ انسانی وسائل کی وزارت کی جانب سے داخلے کے معاملے پر بنائے گئے اصول کے مطابق سینک اسکولوں میں داخلے کے لئے 27 فیصد ریزرویشن او بی سی امیدواروں کے لئے مختص کرنے کا فیصلہ کیا گیا۔
۔۔۔۔۔۔۔۔۔۔۔
م ن۔م ع۔ن ا۔
U- 582
(Visitor Counter : 37
وزیراعظم کا دفتر
وزیر اعظم نے کھیلو انڈیا پہل قدمی کے 50 برس مکمل ہونے کے موقع پر باصلاحیت کھلاڑیوں کی حوصلہ افزائی میں اس کے ذریعہ ادا کیے گئے کردار کو تسلیم کیا
وزیر اعظم جناب نریندر مودی نے کھیلو انڈیا پہل قدمی کے 5 پانچ برس مکمل ہونے کے موقع پر باصلاحیت کھلاڑیوں کی حوصلہ افزائی میں اس کے ذریعہ ادا کیے گئے کردار کی ستائش کی۔
نوجوانوں کے امور اور کھیل کود کے مرکزی وزیر جناب انوراگ سنگھ ٹھاکر کے ذریعہ کیے گئے ایک ٹوئیٹ کے جواب میں وزیر اعظم نے ٹوئیٹ کیا:
’’کھیلو انڈیا کے 5 برس مکمل ہونے کے موقع پر، ہم باصلاحیت کھلاڑیوں کی حوصلہ افزائی کرنے اور ایتھلیٹ حضرات کو سرخرو ہونے کے لیے ایک زبردست پلیٹ فراہم کرنے میں اس پہل قدمی کے ذریعہ ادا کیے گئے کردار کو تسلیم کرتے ہیں۔ ہماری حکومت بھارت میں کھیلوں کے لیے مثالی ماحول تیار کرنے کا عمل جاری رکھے گی۔‘‘
پیٹرولیم اور قدرتی گیس کی وزارت
جناب دھرمیندر نے مدھیہ پردیش کے بیتول میں او این جی سی کے دو فلاحی پروجیکٹوں کا آغاز کیا
وزیر اعظم جناب نریندر مودی کے قابل تجدید توانائی کے استعمال کو بڑھانے اور بھارت کو آتم نر بھر بنانے کے وژن کے عین مطابق، پیٹرولیم اور قدرتی گیس اورفولاد کے وزیر دھرمیندر پردھان نے آج مدھیہ پردیش کے ضلع بیتول میں عوام کے بہبود کے لئے انرجی مہارتن او این جی سی کی حمایت سے دو پروجیکٹوں کا آغاز کیا۔وزیر موصوف نے بھارت بھارتی شکشا سمیتی میں کسانون کے لئے ہاسٹل کم ٹریننگ فیسلٹی کا سنگ بنیاد رکھا۔ انہوں نے بیتول میں غریب گھروں میں شمسی چولہے کی تقسیم کا بھی آغاز کیا، جسے سولر گاؤں کے طورپر دیا جارہا ہے۔
او این جی سی نے یہ سولر چولہے آئی آئی ٹی بامبے سے ڈیزائن اور تیار کرائے ہیں، جس پر تقریباً 90لاکھ روپے خرچ ہوئے ہیں۔وزیر موصوف نے ضلع میں غریب گھروں میں 86 سولر پی وی کُک اسٹوو تقسیم کئے، 74 ضلع بیتول میں گھوڈا ڈونگری تحصیل کی باچا گرام پنچایت کے گھروں میں تقسیم کئے گئے، 12 جامتھی گاؤں اسکول میں تقسیم کئے گئے۔استفادہ حاصل کرنے والے تمام لوگوں کا تعلق سماج کے غریب اور محروم طبقے سے ہیں۔
دد فلورکی ہاسٹل کم ٹریننگ فیسلٹی تقریباً 3 کروڑ روپے کے سرمایہ سے تعمیر کی جارہی ہے، جس کا استعمال نامیاتی کھیتی میں غریب کسانوں کو تربیت دینے کے لئے کیا جائے گا۔اس کی تعمیر بھارت بھارتی شکشا سمیتی کے کیمپس میں 3.45 ایکڑ زمین پر کی جارہی ہے۔تقریباً 15,000سے 20,000غریب کسان او ین جی سی کے اس فلاحی پروجیکٹ سے مستفیض ہوں گے۔پیٹرولیم اور قدرتی گیس اور فولاد کے وزیر جناب دھرمیندر پردھان نے اس فیسلٹی کا سنگ بنیاد رکھا۔
وزارت دفاع
ہندوستانی کوسٹ گارڈ نے 10 ملٹی کاپٹر  ڈرون کے لیے پہلا معاہدہ مکمل کیا
سمندری نگرانی اور روک یا انٹرڈکشن صلاحیتوں کو خاص طور سے فروغ دیتے ہوئے ، ہندوستانی کوسٹ گارڈ نے حکومت ہند کی ڈرون ٹیکنالوجی اپنانے کی پالیسی کے مطابق 10 ملٹی کاپٹر  ڈرون کے لیے پہلا معاہدہ مکمل کیا ہے۔
یہ ڈرون چلتے جہازوں کے ساتھ ہی ساتھ شور اسٹیشنوں ، دونوں مقامات سے لانچ کئے جاسکتے ہیں اور آئی سی جی یونٹ کے نگرانی اور سکیورٹی آپریشن کے دوران یہ اپنے دائرے کے اندر اہم رول ادا کرنے کے اہل ہوں گے۔ اس کے علاوہ ، یہ ڈرون دن کے ساتھ ساتھ رات میں بھی تلاش اور بچاؤ  میں مدد کرنے والے ہیں۔ آئی سی جی نے ہندوستان کی بحری حدود و تلاش و بچاؤ کے کام میں مسلسل بڑھتے ہوئے چیلنجز سے نمٹنے کے لئے 2025 تک 100 اضافی ڈرون شامل کرنے کا منصوبہ بنایا ہے۔
بھارت کا مسابقتی کمیشن
سی سی آئی نے بی سی پی ٹاپ کو XII پی ٹی ای لمیٹیڈ کے ذریعہ اے ایس کے انویسٹمنٹ منیجرس لمیٹیڈ کی 71.25 فیصد حصہ داری کے حصول کو منظوری دی
نئی دہلی :15 ؍نومبر2021:
مسابقتی کمیشن آف انڈیا  بی سی پی سی سی آئی نے بی سی پی ٹاپ کو XII پی ٹی ای لمیٹیڈ کے ذریعہ اے ایس کے انویسٹمنٹ منیجرس لمیٹیڈ کی 71.25 فیصد حصہ داری کے حصول کو منظوری دی ہے۔
بی سی پی ٹاپ کو XII کو پی ٹی ای لمیٹیڈ  بلیک اسٹون گروپ انک کی معاون کمپنیوں کے ذریعہ صلاح دی جانے والی یا بندوبست کیے جانے والے فنڈز کی ایک معاون کمپنی ہے۔ اکوائرر کی اہم سرگرمی انویسٹمنٹ ہولڈنگ اور متعلقہ کام ہے۔حالانکہ اس وقت بھارت یا دنیا بھر میں اس کا کوئی بزنس آپریشن نہیں ہے۔
اے ایس کے انویسٹمنٹ منیجرس لمیٹیڈ  بھارت میں ایک مضبوط گاہک بیس کے ساتھ ایک اسیٹ اور ویلتھ منیجمنٹ کمپنی ہے۔ٹارگیٹ کمپنی ، براہ راست طور پر یا معاون اور ذیلی کمپنیوں کے توسط سے مالی خدمات فراہم کرنے کا کاروبار کرتی ہے، جس میں خاص طور پر شامل ہیں۔
- جس میں افراد، افراد کے گروپ، فیملی دفاتر اور دیگر اداروں کو پورٹ فولیو بندوبست کی خدمات فراہم کرنا
- افراد، فیملی دفاتر اور کارپوریٹس کے لئے انویسٹمنٹ سالیوشنز، سرمایہ کاری سے متعلق صلاح کار خدمات اور ویلتھ منیجمنٹ اورویلتھ پلاننگ خدمات  ، کی پیشکش کرنا
- متبادل سرمایہ کاری فنڈ کو اسپانسر اور مینج کرنا
- فنڈز کو اسپانسر کرنا، قائم کرنا یا صلاح دینا
- قرض کی سہولیات فراہم کرنا
- مالی پروڈکٹس  کی تقسیم کرنا وغیرہ۔
مجوزہ ترکیب میں اکوائرر کے ذریعہ ٹارگیٹ 71.25 کا حصول شامل ہے۔
سی سی آئی کا تفصیلی آرڈر جلد ہی جاری کیا جائے گا۔
ٹیکسٹائلز کی وزارت
ٹیکسٹائل کے شعبے میں پائیداریت کے لئےسماجی، ماحولیاتی اور حکمرانی کی ٹاسک فورس جلد ہی تشکیل دی جائے گی :جناب گوئل
ٹیکسٹائل کی وزارت نے گجرات میں ‘سوراشٹر تمل سنگمم’ اور چنتن شیور کا انعقاد کیا
ہینڈلوم اور دستکاری کی مصنوعات کو وقف ٹیکسٹائل کی وزارت کی ویب سائٹ ای کامرس کی سافٹ لانچنگ ہوئی
ٹیکسٹائل، امور صارفین، خوراک اور سرکاری نظام تقسیم اور کامرس اور صنعت کے مرکزی وزیر جناب پیوئش گوئل نے آج گجرات کے راجکوٹ میں ہینڈلوم اور دستکاری کی مصنوعات کو وقف ٹیکسٹائل کی وزارت کی ویب سائٹ ای-کامرس کی سافٹ لانچنگ کے دوران کہا کہ خود اپنی ضرورت کی تکمیل کے لئے ہندستان کی عہد بستگی کو دھیان میں رکھتے ہوئے ٹیکسٹائل کے شعبے میں ایک ای ایس جی ٹاسک فورس تشکیل دی جائے گی۔یہ پروگرام سوراشٹر تمل سنگمم کا حصہ تھا جس میں گجرات کے وزیراعلی جناب بھوپیندر بھائی پٹیل نے بھی شرکت کی۔
سومناتھ اور راجکوٹ میں دو روزہ تقریب کے دوران مرکزی وزیر نے چنتن شیور میں شرکت کی جس میں ٹیکسٹائل کے وزیر کے ساتھ شعبے کے مختلف پہلوؤں پر غور و فکر کیا گیا ۔
اس موقع پر خطاب کرتے ہوئے جناب گوئل نے کہا کہ ٹیکسٹائل شعبے کو زیادہ متحرک بنانے کے لئے ثمر آور بات چیت ہوئی۔انہوں نے آگے کہا کہ کچھ مینوفیکچرر اور برآمد کار ماحولیات ، سماجی اور گورننس  تعمیلی سرٹی فیکشن حاصل کرنے پر اہمیت دے رہے ہیں اور دو بار اسے یقینی بنا رہے ہیں۔ زیادہ سے زیادہ مینوفیکچرر اور برآمدکاروں کے لئے اس تصدیق کو یقینی بنانے کی کوششیں کی جارہی ہیں۔
انہوں نے2030 تک ٹیکسٹائل شعبے میں 100 ارب امریکی ڈالر تک برآمدات کے ہدف اور 2030 تک پورے شعبے کے لئے 250 ارب امریکی ڈالر کے مجموعی ہدف کے بارے میں بھی بات کی۔
انہوں نے کہاکہ عزت مآب وزیراعظم نریندر مودی کے پانچ عزائم میں یہ بھی شامل ہےکہ ہمیں اعتماد کے ساتھ آگے بڑھنے کےلئے اپنی جڑوں کی طرف واپس جانا ہوگا ۔ انہوں نے کہا کہ تمل ناڈو اور گجرات دونوں تاریخ اور ثقافت سے جڑے ہوئے ہیں بلکہ مضبوط روایتی اور جدید کپڑا شعبے ہونے کی وجہ سے بھی جڑے ہوئے ہیں۔
انہوں نے کہاکہ ایک بھارت سریشٹھ بھارت میں وزیراعظم کے مضبوط یقین کی وجہ سے گجرات میں ‘سوراشٹر تمل سنگمم ’ کا انعقاد کیا جارہا ہے ۔ تمل ناڈو سے بڑی تعداد میں خواتین اس ریاست میں پہنچی ہیں ۔ انہوں نے کہا کہ ان سے بات چیت کرنے میں ایسا محسوس ہوا کہ وہ بہت ہی زیادہ پر جوش ہیں۔ مرکزی وزیر نے کہا کہ یہ عکاسی کرتا ہے کہ ہمارے ملک کا ثقافتی ورثہ اتحاد میں ہیں۔ انہو ں نے کہا کہ سوراشٹر تمل سنگمم ہندستان کو متحد کرنے کی ایک کوشش ہے۔
عملے، عوامی شکایات اور پنشن کی وزارت
جموں وکشمیر اور لداخ کو مرکز کے زیر انتظام علاقوں کا درجہ دیا جانا ایک تاریخی قدم ہے
اس اقدام سے علاقے میں زبردست ترقی اور پیش رفت کے دروازے کھلےہیں: ڈاکٹر جتیندر سنگھ
نئیدہلی 13نومبر۔شمال مشرقی خطے کی ترقی کے وزیر مملکت  وزیر اعظم کے دفتر میںوزیر مملکت ،عملے ،عوامی شکایات اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ جموںوکشمیر اور لداخ کو مرکز کے زیرانتظام دوعلاقے بنانے سے اس خطے میں زبرست ترقی اور پیش رفت کے دروازے کھل گئے ہیں۔آج یہاں مرکز کے زیر انتظام علاقے جموں وکشمیر کے ٹیچروں کے ایک وفد سے خطاب کرتے ہوئے انہوں نے کہا کہ دفعات 370 اور 35۔اے فرسودہ ہوگئے تھے اور ان سے سابق ریاست جموں وکشمیر کی ترقی میں رکاوٹیں پیدا ہورہی تھیں ۔انہوں نے کہا :’’ ان دفعات کی منسوخی سے کرپشن کے خلاف بھی جنگ شروع ہوئی ہے کیونکہ مرکز کے زیر انتظام علاقے کی پولیس میں کرپشن مخالف بیورو قائم کردیا گیا ہے ۔‘‘
ڈاکٹر جتیندر سنگھ نے کہا کہ جب سے مرکز کے زیر انتظام علاقے تشکیل پائے ہیں ،ٹیچروں کی حیثیت ریاستی ملازمین کے طور پر ختم ہوگئی ہے بلکہ اب وہ مرکزی حکومت کے ملازمین کے برابر آگئے ہیں۔ ڈاکٹر جتیندر سنگھ نے کہا :’’ ان کی تنخواہیں دوگنی ہوگئی ہیں اور وہ اب بہت سے مالی فائدے حاصل کرسکتے ہیں ، مثلاََ صحت کی دیکھ بھال کا نظام ،سی جی ایچ ایس ، تعلیمی الاؤنس اوربچوں کی تعلیم کے لئے ہوسٹل کی سہولت نیز ایل ٹی سی وغیرہ ۔‘‘
ڈاکٹر جتیندر سنگھ نے نوتشکیل شدہ مرکز کے زیر انتظام علاقو ں کے لئے ایک خودمختار تعلیمی کمیشن کا قیام ، شفاف ٹرانسفر پالیسی اور اسکولی تعلیم کے محکمے میں تمام کاڈروں کے لئے ڈی پی سی اور تنخواہوں کی بروقت ادائیگی کے سلسلے میں ٹیچروں کی مانگوں کو بڑے تحمل کے ساتھ سنا۔
ڈاکٹر جتیندر سنگھ نے کہا کہ وزیر اعظم جناب نریندر مودی نے مرکز کے زیر انتظام علاقے جموں وکشمیر کے لئے ایک نئی صبح کا وعدہ کیا ہے۔ انہوں نے کہا :’’ مرکزکے زیر انتظام علاقے کے لئے 8 میڈیکل کالج منظور کئے گئے ہیں۔ کٹھوعہ ،اودھم پور اور ڈوڈہ میں ایک ایک اور جموں اورسری نگر میں دو دو ایمس ترقیاتی کاموںکو انجام دینے کے لئے ہر پنچایت کے لئے ایک کروڑ روپے منظور کئے گئے۔ اس کے علاوہ مرکزی وزیر داخلہ جناب امت شاہ نے یقین دلایا ہے کہ مرکز کے زیر انتظام علاقے کا درجہ عارضی ہے اور مناسب وقت آنے پر جموں وکشمیر کے لئے ریاست کا درجہ بحال کردیا جائے گا۔‘‘
۰۰۰۰۰۰۰۰۰
م ن ۔ج۔رم
U-5062
(Visitor Counter : 42
ریلوے کی وزارت
کووڈ کے دشوار حالات کے باوجود 28 فروری 2021 کوبھارتی ریلویز نے گزشتہ برس کے اسی مدت کے دوران کی مجموعی مال برداری کو پار کرلیا
28 فروری 2021 کو بھارتی ریلویز کی اس سال کی مجموعی مال برداری 1102.17 ملین ٹن تھی جو کہ گزشتہ برس کی اسی مدت کی مجموعی مال برداری  کے مقابلے زیادہ ہے
فی مہینے کی بنیاد پر بھی 28 فروری کو فروری2021 مہینے کی لوڈنگ 112.25 ملین ٹن تھی جو کہ گزشتہ برس فوری مہینے کے دوران مال برداری سے تقریبا دس گنا زیادہ ہے
28 فروری تک آمدنی بھی مہینے کی بنیاد پر آٹھ فی صد زیادہ اور مجموعی طور پر ایک فی صد زیادہ رہی ۔ فروری 2021 میں بھارتی ریلویز کے لئے لوڈنگ، آمدنی اور رفتار کے اعتبار سے مال برداری کے اعدادوشمار میں اضافے کا رجحان برقرار رہا
نئی دہلی یکم مارچ2021:کووڈ کے سبب دشوار حالات کے باوجود بھارتی ریلویز نے گزشتہ سال کی اسی مدت کے مقابلے اس سال مجموعی مال برداری 28 فروری کو گزشتہ سال کی مجموعی مال برداری سے زیادہ تھی۔
فروری 2021 میں ڈھلائی ، آمدنی اور رفتار کے اعتبار سے مال برداری کے اعدادوشمار بھارتی ریلویز کے لئے اضافے کی جانب رہے۔ کل کی لوڈنگ پانچ ملین ٹن سے تجاوز کرگئی ۔
28 فروری 2021 کو بھارتی ریلویز کی اس سال کی مجموعی مال برداری 1102.17 ملین ٹن تھی جو کہ گزشتہ برس کی اسی مدت کے دوران کی مال برداری  سے زیادہ ہے۔
ہر مہینے کے اعتبار سے 28 فروری 2021 تک بھارتی ریلویز کی مال برداری 112.25 ملین ٹن تھی جو کہ گزشتہ سال 28 فروری تک کی مال برداری  سےزیادہ تھی۔
یومیہ بنیاد پر 28 فروری 2021 کو بھارتی ریلویز کی مال برداری 5.23 ملین ٹن تھی جو کہ اسی مدت کی گزشتہ برس کی مال برداری 3.83 ملین ٹن)کے مقابلے 36 فیصد زیادہ ہے۔
فروری 2021 میں مال گاڑیوں کی اوسط رفتار 46.09 کلو میٹر فی گھنٹہ تھی جو گزشتہ سال اسی مہینے کی رفتار کے مقابلے دوگنا سے بھی زیادہ ہے۔ 28 فروری کو مال گاڑیوں کی اوسط رفتار 47.51 کلو میٹر فی گھنٹہ تھی جو کہ گزشتہ سال اسی تاریخ کی اوسط رفتار  سے دوگنا سے بھی زیادہ ہے۔
فروری 2021 میں بھارتی ریلویز نے مال برداری سے 11096.89 کروڑ روپے کی آمدنی حاصل کی جو کہ گزشتہ برس کی اسی مدت کی آمدنی  کے مقابلے سات اعشاریہ سات فی صد زیادہ ہے۔ 28 فیصد زیادہ ہے۔ 28فروری 2021 کو بھارتی ریلویز نے مال برداری سے 509.44 کروڑ روپے کی آمدنی حاصل کی جوکہ گزشتہ برس کی اسی مدت کی آمدنی  کے مقابلے 34 فیصد زیادہ ہے۔
قابل ذکر بات یہ ہے کہ بھارتی ریلویز ریلوے مال برداری کو زیادہ دلکش بنانے کے لئے کئی طرح کی رعایتیں یا چھوٹ دے رہی ہے۔زون اور ڈویژن میں کاروبار کے فروغ کی اکائیوں کے ابھرنے ، صنعتوں اور نقل وحمل سے متعلق خدمات فراہم کرنے والوں کے ساتھ لگاتار بات چیت اور تیز رفتار وغیرہ ریلویز کے لئے مال برداری کی تیزی سے ترقی میں مدد کررہی ہیں۔
یادرہے کہ کووڈ19 کو بھارتی ریلویز اپنی کارکردگی کی ہمہ جہت بہتری کے موقع کے طور پر استعمال کررہی ہے۔
شماریات اور پروگرام کے نفاذ کی وزارت
شماریات اور پروگرام نفاذ کی وزارت نے ورچوئل وسیلے سے شماریات کا دن 2021 منایا
موضوع: پائیدار ترقیاتی اہداف -2: بھوک کا خاتمہ، غذائی تحفظ کا حصول اور غذائیت کو بہتر بنانا اور پائیدار زراعت کو فروغ دینا
29 جون 2021 :روزمرہ زندگی میں اعداد و شمار کی اہمیت کو تسلیم کرتے ہوئے اور اس کے استعمال کو مقبول بناتے ہوئے 29 جون کو بھارت سرکار شماریات کے دن کے طور پر منا رہی ہے جو عظیم شماریات داں آنجہانی پروفیسر پی سی مہالونوبس کا یوم پیدائش ہے۔
کوویڈ-19 وبا کی وجہ سے شماریات اور پروگرام نفاذ کی وزارت نے ویڈیو کانفرنسنگ کے ذریعے شماریات کا دن 2021 ورچوئل وسیلے سے منایا۔ اس تقریب کو وزارت کے مختلف سوشل میڈیا پلیٹ فارموں کے ذریعے بھی براہ راست نشر کیا گیا۔ یوم شماریات 2021 کے لیے منتخب کیا گیا موضوع پائیدار ترقیاتی اہداف -2  ہے۔
اس موقع پر خطاب کرتے ہوئے وزیر مملکت  برائے شماریات و پروگرام نفاذ اور وزیر مملکت برائے منصوبہ بندی راؤ اندرجیت سنگھ نے تقریب کے مہمان خصوصی کی حیثیت سے ورچوئل وسیلے کے ذریعے شرکا سے خطاب کیا۔ قومی کمیشن برائے شماریات  کے چیئرمین پروفیسر ومل کمار رائے، چیف شماریات داں اور شماریات اور پروگرام کے نفاذ کی وزارت کے سکریٹری، انڈین انسٹی ٹیوٹ آف اسٹیٹی اسٹکس کے ڈائریکٹر ڈاکٹر جی پی سمنت، پروفیسر سنگھ مترا بندوپادھیائے نے بھی خطاب کیا۔ اس موقع پر اقوام متحدہ کی فوڈ اینڈ ایگریکلچر آرگنائزیشن کے چیف شماریات داں جناب پیٹرو جیناری، اقوام متحدہ کی ریذیڈنٹ کوآرڈینیٹر محترمہ رینتا لوک دیسالین نے اپنے پیغامات بھیجے۔
وزارت کے ذریعے قائم کردہ قومی ایوارڈز کے فاتحین کا اعلان کیا گیا اور تقریب کے دوران مبارکباد دی گئی۔ لائف ٹائم اچیومنٹ ایوارڈ سے قومی ادارہ شماریات کے سابق چیئرمین ڈاکٹر آر بی برمن کو سرکاری شماریات 2021 کے لیے پی سی مہالنوبس نیشنل ایوارڈ سے نوازا گیا۔ سرکاری شماریات-2021 کے 45 سال سے زیادہ عمر کے زمرے میں خدمات انجام دینے والے چنئی کے انسٹی ٹیوٹ آف میتھمیٹکل سائنسز کے پروفیسر ڈاکٹر سیتابھرسنہا کو نیشنل ایوارڈ سے نوازا گیا۔ نوجوان شماریات دانوں کے زمرے میں لیے پروفیسر سی آر راؤ نیشنل ایوارڈ شماریات-2021 انڈین انسٹی ٹیوٹ آف سٹیٹسٹکس، کولکتہ کے ایسوسی ایٹ پروفیسر ڈاکٹر کرنموے داس کو دیا گیا۔ ان قومی ایوارڈز کے فاتحین نے بھی تقریب میں اپنے خیالات کا اظہار کیا۔ اس تقریب میں وزارت کے زیر اہتمام اعداد و شمار کے موضوع پر پوسٹ گریجویٹ طلبا کے لیے 'آن دی اسپاٹ مضمون نویسی مقابلہ' کے فاتحین کو بھی ورچوئل وسیلے سے مبارکباد دی گئی۔
وزارت کی جانب سے یوم شماریات کے موضوع پر ایک مختصر پیش کش بھی کی گئی۔ اس کے علاوہ وزارت نے آزادی کی امروت مہوتسو تقریبات کے حصے کے طور پر پائیدار ترقیاتی اہداف  - نیشنل انڈیکیٹر فریم ورک  - ورژن 3.1، این آئی ایف پیش رفت رپورٹ 2021 اور ایس ڈی جی کی این آئی ایف پیش رفت رپورٹ 2021  کے بارے میں بھی ڈیٹا اسنیپ شاٹ جاری کیے۔
بھارت کا مسابقتی کمیشن
سی سی آئی نے جادھو ہولڈنگس ایل ایل سی کے ذریعے جیو پلیٹ فارمس میں 9.99 فیصد کے حصص کے حصول کے لیے منظوری دی
بھارت کے مسابقتی کمیشن  نے جادھو ہولڈنگس ایل ایل سی کے ذریعے جیو پلیٹ فارموں میں 9.99 فیصد کے حصص کے حصول کی تجویز کو منظوری دے دی ہے۔ مذکورہ مجوزہ تجویز کے تحت جادھو ہولنڈنگس ایل ایل سی  جیو پلیٹ فارمس لمیٹیڈ  میں مجموعی طور پر 9.99 فیصد کی ساجھے داری حاصل کرسکے گا۔
جادھو بالواسطہ طور پر، نیز کلی طور پر فیس بک کی ذیلی ملکیت ہے۔ جادھو ایک نئی تشکیل کردہ کمپنی ہے، جس کا قیام مارچ 2020 میں امریکہ میں اسٹیٹ آف ڈلویئر کے قوانین کے تحت عمل میں آیا تھا۔ یہ فیس بک عوامی پیمانے پر این اے ایس ڈی اے کیو کے تحت ٹریڈ کمپنی کے طور پر فہرست بند ہے اور اس کے صدر دفاتر امریکہ میں کیلیفورنیا میں موجود ہیں۔ فیس بک کا قیام 2004 میں عمل میں آیا تھا۔ مقصد یہ ہے کہ عوام الناس کو کمیونٹی کی تشکیل کے اختیارات دیے جائیں اور دنیا کو مزید قریب لایا جائے۔ فیس بک گروپ مختلف مصنوعات اور خدمات فراہم کرتا ہے، جو عوام الناس کو اپنے دوستوں اور کنبوں سے مربوط ہونے میں مدد دیتی ہیں، یہ مختلف برادریوں کو تلاش کرتا ہے اور کاروبار کو فروغ دیتا ہے۔
جیو پلیٹ فارم ایک ایسی کمپنی ہے، جس کا وجود جمہوریہ بھارت کے قوانین کے تحت عمل میں آیا ہے اور یہ آرآئی ایل کا ایک ذیلی ادارہ ہے۔ جیو پلیٹ فارم براہ راست یا بالواسطہ طور پر ڈیجیٹل اپلی کیشن چلاتا ہے اور چند ٹیکنالوجی سے متعلق اداروں میں سرمایہ کاری پر بھی اپنا کنٹرول رکھتا ہے۔ جیو پلیٹ فارمس ریلائنس جیو انفوکام لمیٹیڈ  میں سو فیصد غیرمعمولی حصص پونجی کا حامل ہے۔ آر جے آئی ایل ایک پبلک لمیٹیڈ کمپنی ہے، جس کی تشکیل بھارت میں عمل میں آئی ہے اور یہ ایک لائسنس یافتہ ٹیلی مواصلات آپریٹر ہے، جو ملک بھر میں استعمال کنندگان کو ٹیلی مواصلات خدمات فراہم کررہی ہے۔
سی سی آئی کی جانب سے ایک مفصل حکم نامہ علیحدہ سے جاری کیا جائے گا۔
۔۔۔۔۔۔۔۔۔۔۔
U-3503
م ن۔ ت ع۔
(Visitor Counter : 122
وزیراعظم کا دفتر
وزیر اعظم نریندر مودی نے بھارتی آرتھوڈوکس چرچ کےسپریم سربراہ موران مار بیسلیوس مارتھوما پاؤ لوس دوم کے انتقال پر تعزیت کا اظہار کیا
وزیر اعظم نریندر مودی نے بھارتی آرتھوڈوکس چرچ کے سپریم سربراہ موران مار بیسلیوس مارتھوما پاؤ لوس دوم کے انتقال پر گہرے صدمے اور دکھ کا اظہار کیا۔اپنے ایک ٹوئیٹ پیغام میں وزیر اعظم نے کہا ہے کہ ‘‘انہیں بھارتی آرتھوڈوکس چرچ کے سپریم سربراہ موران مار بیسلیوس مارتھوما پاؤ لوس دوم کے انتقال پر بہت صدمہ پہنچا ہے۔وہ خدمات اور جذبے کی ایک بڑی وراثت پیچھے چھوڑ گئے ہیں۔صدمے کی اس گھڑی میں میری تمام ترہمدردیاں آرتھو ڈوکس چرچ کے ممبران کے ساتھ ہیں،بھگوان ان کی آتما کو شانتی دے۔’’
وزیراعظم کا دفتر
وزیراعظم نے سی آر پی ایف کارکنان کو ان کے یوم تاسیس کے موقع پر مبارک باد دی
نئی دہلی،27؍ جولائی : وزیراعظم جناب نریندر مودی نے سینٹرل ریزرو پولیس فورس  کے عملے کو ان کے یوم تاسیس کے موقع پر مبارک باد دی ہے۔
اپنے ٹوئیٹ میں وزیراعظم نے کہا ’’سی آر پی ایف کے یوم قیام پر تمام جانباز @crpfindia کارکنان اور ان کے کنبے والوں کو مبارک باد پیش کی۔ سی آر پی ایف کو اپنی شجاعت اور فرائض کی انجام دہی کے لئے جانا جاتا ہے۔ ہندوستان کے حفاظتی نظام میں ان کا اہم کردار ہے۔ قومی یکجہتی کو مزید استحکام فراہم کرنے میں ان کا بڑا تعاون ہے۔‘‘
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-7056
(